เตรียมฝากขัง บรรยินและพวก ยังไม่แจ้งข้อหา ร่วมกันฆ่า
ตำรวจแจ้งข้อหาร่วมข่มขืนใจเจ้าพนักงาน ซ่องโจร กักขังเรียกค่าไถ่ เตรียมนำตัว บรรยิน ตั้งภากรณ์ กับพวก 3 คน ฝากขังก่อนชุดแรก โดยที่ยังไม่แจ้งข้อหาร่วมกันฆ่าผู้อื่นฯ ขณะเจ้าตัวยืนยันไม่เกี่ยวข้อง อุ้มฆ่าพี่ชายผู้พิพากษา พร้อมเรียกร้องขอตั้งทนายเวลา 08.00 น. วันที่ 24 ก.พ. ที่กองบังคับการปราบปราม (บก.ป.) ภายหลัง นางวราภรณ์ และนายวรภัทร ตั้งภากรณ์ ซึ่งเป็นภรรยาและบุตรชายของ พ.ต.ท.บรรยิน ตั้งภาภรณ์ ได้เดินทางมาเข้าเยี่ยม พ.ต.ท.บรรยิน พร้อมนำอาหารเช้าเป็นข้าวมันไก่และเสื้อผ้ามามอบให้ทั้งนี้ หลังการเข้าเยี่ยม นายวรภัทร เปิดเผยว่า จากการพูดคุยกับบิดาพบว่าไม่มีความวิตกกังวลหรือมีอาการเครียดแต่อย่างใด เมื่อคืนที่ผ่านมาสามารถนอนหลับกินข้าวได้เป็นปกติ และไม่ได้เรียกร้องอะไรเป็นพิเศษ เพียงแต่สงสัยว่าจนป่านนี้แล้วยังไม่สามารถตั้งทนายความขึ้นมาดูแลคดีได้ โดยบิดายังยืนยันความบริสุทธิ์ ไม่ได้มีส่วนเกี่ยวข้องกับเหตุการณ์ที่เกิดขึ้นแต่อย่างใดด้าน พล.ต.ต.จิรภพ ภูริเดช ผบก.ป. กล่าวว่า หลังจากจับกุม พ.ต.ท.บรรยิน พร้อมพวกรวม 6 คน ได้แล้วเมื่อวานนี้ โดยทั้งหมดถูกตั้งข้อหาร่วมกันข่มขืนใจเจ้าพนักงานฯ ซ่องโจรฯ และเพื่อให้ได้มาซึ่งค่าไถ่โดยหน่วงเหนี่ยวหรือกักขังบุคคลใดฯ จากนั้นได้นำตัว พ.ต.ท.บรรยิน ตั้งภากรณ์ นายมานัส ทับนิล และนายณรงค์ศักดิ์ ป้อมจันทร์ มาควบคุมตัวที่กองปราบปราม โดยคุมขัง พ.ต.ท.บรรยิน ไว้ที่กองปราบปรามเพียงรายเดียว ส่วนนายมานัส และนายณรงค์ศักดิ์ ถูกส่งตัวไปคุมขังไว้ที่สถานีตำรวจนครบาลใกล้เคียง โดยแยกกันคนละโรงพักช่วงบ่ายวันนี้จะนำผู้ต้องหาทั้ง 3 รายไปผัดฟ้องฝากขังที่ศาลอาญารัชดาฯ ส่วนผู้ต้องหาอีก 3 ราย ประกอบด้วยนายประชาวิทย์ ศรีทองสุข นายชาติชาย เมณฑ์กุล และนายธงชัย วลีสัจจะ หรือ ส.จ.อ๊อด ที่ถูกจับกุมภายหลังสอบสวนขยายผล ผู้ต้องหาที่รับสารภาพให้การซัดทอด ถ้าไม่ติดขัดอะไร เจ้าหน้าที่จะนำไปผัดฟ้องฝากขังที่ศาลอาญาในวันนี้เช่นกัน แต่ถ้าไม่ทัน ยังมีเวลาฝากขังถึงช่วงเย็นวันพรุ่งนี้
ตำรวจแจ้งข้อหาร่วมข่มขืนใจเจ้าพนักงาน ซ่องโจร กักขัง เรียกค่าไถ่ เตรียมนำตัว บรรยิน ตั้งภากรณ์ กับพวก 3 คน ฝากขังก่อนชุดแรก โดยที่ยังไม่แจ้งข้อหาร่วมกันฆ่าผู้อื่นฯ 
จับบรรยิน,บรรยิน ตั้งภากรณ์,อุ้มพี่ชายผู้พิพากษา,กองปราบจับบรรยิน,บรรยินอุ้มฆ่า,ข่าวทั่วไป